
OBAVIJEST ugostiteljima i iznajmljivačima -PRIVREMENA RJEŠENJA izdana sukladno Zakonu o ugostiteljskoj djelatnosti

Obavijest ugostiteljima, iznajmljivačima i nositeljima ili članovima obiteljskih poljoprivrednih gospodarstava koji obavljaju ugostiteljsku djelatnost odnosno pružaju ugostiteljske usluge na temelju privremenog rješenja da ugostiteljsku djelatnost odnosno pružati ugostiteljske usluge nastavljaju obavljati najdulje do 31. 12. 2026. godine.
Istekom navedenog roka ugostitelji, iznajmljivači i nositelji ili članovi obiteljskog poljoprivrednog gospodarstva moraju ishoditi nova rješenja odnosno potrebno je ovom javnopravnom tijelu podnijeti zahtjev za ishođenje novih rješenja.
U suprotnom, sukladno odredbama Zakona o ugostiteljskoj djelatnosti, Upravni odjel za gospodarstvo i europske poslove, po službenoj dužnosti, nakon 01. siječnja 2027. godine, dužan je ukinuti sva prethodno izdana privremena rješenja s datumom  31. prosinca 2026. godine, a za koje nije u međuvremenu zatraženo izdavanje Rješenja za obavljanje ugostiteljske djelatnosti.


